open-index/open-wikipedia-markdown huggingface dataset:
ჯორჯ გერშვინი

**ჯორჯ გერშვინი** ( , ნამდვილი სახელი Jacob Gershowitz — იაკობ, ან ჯეიკობ გერშოვიცი; დ. 26 სექტემბერი, 1898, ბრუკლინი, ნიუ-იორკი ― გ. 11 ივლისი, 1937, ჰოლივუდი) — ამერიკელი კომპოზიტორი და მუსიკოსი. მისი ვოკალური და თეატრალური ნამუშევრების დიდი ნაწილი უფროს ძმასთან, ტექსტების ავტორ აირა გერშვინთან ერთად აქვს დაწერილი. შექმნილი აქვს ნაწარმოებები როგორც ბროდვეისთვის, ასევე კლასიკური საკონცერტო დარბაზისთვის. იგი მრავალი ცნობილი სიმღერის ავტორია.

მის კომპოზიციათა დიდი ნაწილი გამოყენებული იყო ტელევიზიასა და კინოფილმებში, მრავალი მათგანი ჯაზის სტანდარტი გახდა. ჯაზის მომღერალმა ელა ფიცჯერალდმა გერშვინის სიმღერათა დიდი ნაწილი მის გერშვინის სიმღერების ალბომში ჩაწერა (ნელსონ რიდლის არანჟირებით). მისი სიმღერები ჩაწერილი აქვს ასევე მრავალ სხვა განთქმული მუსიკოსს, მათ შორის :ბინგ კროსბის, ჯონ კოლტრეინს, ფრენკ სინატრას, ბილი ჰოლიდეის, მაილს დეივისს, ჰერბი ჰენკოკს, ჯუდი გარლანდს, ნინა სიმონეს, ჯონ ფეისა და სტინგს.

## რესურსები ინტერნეტში 
* ჯორჯ გერშვინის ბიოგრაფია  

კატეგორია:ამერიკელი კომპოზიტორები
კატეგორია:ამერიკელი მუსიკოსები
კატეგორია:ამერიკელი პიანისტები
კატეგორია:დაბადებული 26 სექტემბერი
კატეგორია:დაბადებული 1898
კატეგორია:გარდაცვლილი 11 ივლისი
კატეგორია:გარდაცვლილი 1937
კატეგორია:სიმღერების ავტორთა დიდების დარბაზში შემავალი შემსრულებლები
ჰერბი ჰენკოკი

მინი|250პქ|ჰერბი ჰენკოკი, 2006.
**ჰერბერტ "ჰერბი" ჯეფრი ჰენკოკი** (Herbert Jeffrey Hancock) (12 აპრილი, 1940, ჩიკაგო, ილინოისი), ამერიკის აკადემიისა და გრემის ჯილდოების მფლობელი ჯაზის პიანისტი და კომპოზიტორი.

მაილს დეივისის "მეორე დიდი კვინტეტის" შემადგენლობაში ჰენკოკს ჯაზის რიტმულობის განსაზღვრაში მიუძღვის წვლილი და "პოსტ-ბოპ" ხმის ერთ-ერთი ძირითადი "არქიტექტორი" იყო. მოგვიანებით ის ერთ-ერთი პირველთაგანი იყო, რომელმაც ჯაზში სინთეზატორი და ფანკი შემოიტანა. თუმცა, მიუხედავად მისი დაუღალავი ექსპერიმენტალიზმისა, ჰენკოკის მუსიკა ხშირად მელოდიური და მისაწვდომია. მისი მრავალი სიმღერა სხვა ჟანრებშიც იჭრება და შედეგად მას დიდი წარმატება ჰქონდა პოპ მსმენელთა შორისაც.

ჰენკოკის საუკეთესო სოლო ნამუშევრათა შორისაა "Cantaloupe Island", "Watermelon Man", "Maiden Voyage", "Chameleon", და სინგლი "Rockit."

კატეგორია:ამერიკელი კომპოზიტორები
კატეგორია:ჯაზის შემსრულებლები
კატეგორია:დაბადებული 1940
კატეგორია:ცოცხალი ადამიანები
ჯუდი გარლანდი

**ჯუდი გარლანდი** (; დაბადებით **ფრანსის ეთელ გამი**, ; დ. 10 ივნისი, 1922 — გ. 22 ივნისი, 1969) — ამერიკელი კინომსახიობი და მომღერალი, უკეთ ცნობილი დოროთი გეილის როლით კინოფილმში „ოზის ჯადოქარი“.

## ბიოგრაფია
დაიბადა მოხეტიალე მსახიობების ოჯახში. სცენაზე გამოსვლა ბავშვობიდან დაიწყო - სიმღერებს ტრიოში ასრულებდა საკუთარ დებთან ერთად. 13 წლის ასაკში პირველი გრძელვადიანი კონტრაქტი დადო კინოსტუდია მეტრო-გოლდუინ-მაიერთან. 19 წლის ასაკში ცოლად გაჰყვა დევიდ როუზს, თუმცა ოთხ წელიწადში დაშორდა. 1945 წელს რეჟისორ ვინსენტ მინელის გაჰყვა, ვისგანაც ეყოლა ქალიშვილი - ლაიზა მინელი, თუმცა 1951 წელს ეს ქორწინებაც დასრულდა. მესამედ გარლანდი 1952 წელს პროდიუსერ სინდი ლუფტს გაჰყვა ვისგანაც ქალ-ვაჟი შეეძინა. 1965 წელს კვლავ განქორწინდა. შემდეგ კიდევ ორჯერ იქორწინა - მარკ ჰერონზე (1965-66) და მიკი დინზე (1969). 1969 წლის 22 ივნისს მეუღლემ აბაზანაში მკვდარი იპოვა. გარდაცვალების მიზეზი ბარბიტურატებით დოზის შემთხვევითი გადაჭარბება იყო. დაკრძალულია ნიუ-იორკის ფერნკლიფის სასაფლაოზე.

## ფილმოგრაფია
## რესურსები ინტერნეტში
*
*
*Judy Garland at TV Guide
*The Judy Room Celebrating the life and career of Judy Garland
*The Judy Garland Birthplace and Museum in Grand Rapids, MN
*The Judy Garland Club official international fan club
*[*Judy Garland: By Myself* – American Masters(https://ka.wikipedia.org/wiki/American_Masters) special] 
*Judy Garland's Film "The Wizard of Oz" Film site on Judy and Oz
*Judy Garland at The Biography Channel

კატეგორია:ამერიკელი მსახიობები
კატეგორია:ამერიკელი მომღერლები
კატეგორია:დაბადებული 10 ივნისი
კატეგორია:დაბადებული 1922
კატეგორია:გარდაცვლილი 22 ივნისი
კატეგორია:გარდაცვლილი 1969
კატეგორია:XX საუკუნის ამერიკელი ქალი მსახიობები
ბინგ კროსბი

**ჰარი ლილის „ბინგ“ კროსბი** ( დ. 3 მაისი, 1903 — გ. 14 ოქტომბერი, 1977) — ამერიკელი მომღერალი და მსახიობი, რომლის კარიერა 1926 წლიდან მის გარდაცვალებამდე (1977) გრძელდებოდა.

## ბიოგრაფია
ერთ-ერთი პირველი მულტიმედია ვარსკვლავი, 1934–1954 წლებში, ბინგ კროსბი თითქმის კონკურენტგარეშე იყო რადიო რეიტინგებში, ფირფიტების გაყიდვებსა და კინოფილმების გაქირავებაში. ის მოიაზრება, როგორც ერთ-ერთი ყველაზე პოპულარული მუსიკალური შემსრულებელი ისტორიაში და ამჟამად ყველაზე მეტად ელექტრონულად ჩაწერილი ადამიანის ხმაა ისტორიაში. მასვე მიაწერენ ყველა მისი მიმდევარი მამაკაცი მომღერლის შთაგონების წყაროს. მათ შორის იყვნენ ფრენკ სინატრა, პერი კომო და დინ მარტინი. 1962 წელს კროსბი პირველი ადამიანი გახდა, რომელმაც გრემის ცხოვრების მიღწევების ჯილდო მიიღო.

## ფილმოგრაფია
## რესურსები ინტერნეტში
*

კატეგორია:ოსკარის მფლობელი კინომსახიობები
კატეგორია:ამერიკელი მსახიობები
კატეგორია:ჯაზის შემსრულებლები
კატეგორია:დაბადებული 3 მაისი
კატეგორია:დაბადებული 1903
კატეგორია:გარდაცვლილი 14 ოქტომბერი
კატეგორია:გარდაცვლილი 1977
კატეგორია:მსახიობები ანბანის მიხედვით
აბრაჰამ იბნ ეზრა

**აბრაჰამ ბენ მეიერ იბნ ეზრა**  — ესპანელი ებრაელი პოეტი, ენათმეცნიერი, ნეოპლატონიკოსი ფილოსოფოსი, მათემატიკოსი, ასტროლოგი და ასტრონომი.

## ცხოვრება და მოღვაწეობა
წერდა ძირითადად ებრაულად. 48 წლამდე ცხოვრობდა ესპანეთში. მისი მრავალმხრივი ცოდნის მიუხედავად, ვერცერთის სწორად გამოყენება მან ვერ შესძლო — თითქმის ყოველი მისი წამოწყება წარუმატებლობით მთავრდებოდა, თავად იბნ ეზერაც ღიმილით ამბობდა: მესაფლავე რომ გამოვსულიყავი, ხალხი აღარ მოკვდებოდაო. 1140 წლიდან იგი მოგზაურობდა ევროპაში (იტალია, საფრანგეთი, ინგლისი). სახელი გაითქვა ლირიკულ-ფილოსოფიური ლექსებით. მსოფლმხედველობით ახლოს იდგა ნეოპლატონიზმთან. მეგობრობის, სიყვარულის, გლოვის თემაზე დაწერილი მისი რეალისტური ლექსები გამოირჩევა ფსიქოლოგიური სიღრმით. მისი ყველაზე მნიშვნელოვანი თხზულებაა „ხაი ბენ მაკიცი“ — გარითმული პროზით დაწერილი ალეგორიული ნაწარმოები, რომელიც მოგვითხრობს საკუთარი თავის შეცნობის მიზნით ავტორისა და მისი მეგზურის ხაი ბენ მაკიცის სამყაროს ცხრა წრეზე მოგზაურობის ამბავს. ბიბლიის ღრმა ფილოლოგიურ ანალიზზე დამყარებული ორიგინალური კომენტარები იბნ ეზრას ბიბლიური კრიტიკის ფუძემდებელთა რიგებში აყენებს. ავტორია მნიშვნელოვანი შრომებისა გრამატიკის, მათემატიკისა და ასტრონომიის დარგში. საფუძველი ჩაუყარა სამეცნიერო ლიტერატურის თარგმნას არაბული ენიდან. გამოთქმულია მოსაზრება, რომ „ვეფხისტყაოსანში“ მოხსენიებული „ეზროს“ სახელდობრ ეს იბნ ეზრა უნდა იყოს. 

იბნ ეზრა ამტკიცებდა, რომ ფიზიკური მეცნიერებები და ასტროლოგია იუდაისტური ცოდნის ნებისმიერი სფეროს საფუძველია. მას ეკუთვნის 50-ზე მეტი ასტროლოგიური ნაშრომი და რიგი ტრაქტატებისა ასტრონომიის, მათემატიკის და თეოლოგიის შესახებ. იბნ ეზრას მხატვრული ნაწარმოებები დიდი პოპულარობით სარგებლობდა და ისინი ბევრ ენაზე ითარგნმა. მისი რამდენიმე ნამუშევარი (მათ შორის "Tractatus de nativitatibus" და "Introductorium in iudicia astrorum") პიეტრო დ'აბანომ ლათინურ ენაზე თარგმნა.

იბნ ეზრას მიაწერენ ჰოროსკოპების სახლების ერთ-ერთი სისტემის ავტორობას, რომელიც დღეს რეგიომონტანას სახელითაა ცნობილი. იბნ ეზრას წიგნებმა დიდი გავლენა მოახდინა გვიანი შუასაუკუნეების და აღორძინების ხანის ევროპელ ასტროლოგებზე. თანამედროვე ეპოქაში იბნ ეზრას ასტროლოგიური ნაშრომები პირველად 1939 წელს გამოიცა. 

## ხსოვნა
მის პატივსაცემად, მთვარის ერთ-ერთ კრატერს დაარქვეს აბენეზრა.

## ლიტერატურა
## სქოლიო
კატეგორია:დაბადებული 1092
კატეგორია:გარდაცვლილი 1167
კატეგორია:ებრაელი პოეტები
კატეგორია:ასტროლოგები
კატეგორია:ებრაული ენის პოეტები
კატეგორია:რაბინები
თრიფსები

**თრიფსები**, *ბუშტფეხიანები* () — მწერების რიგი. აქვთ პატარა, 0,5-2 მმ (იშვიათად 5 მმ, ტროპიკებში 14 მმ-მდე) სიგრძის ვიწრო სხეული, ასიმეტრიული მჩხვლეტავი პირი; ფეხები სასიარულოა, ყოველი თათის ფუძეზე ბუშტია განვითარებული. ფრთები ვიწროა, ნაპირზე ბუსუსების ფოჩი აქვს შემოვლებული. ახასიათებთ რთული გარდაქმნა. რიგში 2 ათასამდე სახეობაა. თრიფსების უმრავლესობა სასოფლო-სამეურნეო კულტურების მავნებელია, მაგრამ ნაწილი  — ენტომოფაგები, ანადგურებენ მავნე ტკიპებს, ბუგრებს, კოქციდებსა და სხვა.

## ლიტერატურა
კატეგორია:მწერები
როსი დე პალმა

**როსი დე პალმა** (; ნამდვილი სახელი **როსა ელენა გარსია ეჩავე**. დ. 16 სექტემბერი, 1964. პალმა დე მალიორკა, ესპანეთი) — ესპანელი მსახიობი.

თავდაპირველად იგი მუსიკალურ ჯგუფში „Peor Imposible“ მოცეკვავის და მომღერლის ამპლუაში მოღვაწეობდა. მოგვიანებით, 1986 წელს იგი ესპანელმა კინორეჟისორმა — პედრო ალმოდოვარმა აღმოაჩინა მადრიდის ერთ-ერთ კაფეში და თავის ფილმებში თამაში შესთავაზა. ამის ძირითადი მიზეზი მსახიობის უნიკალური, პიკასოსეული გარეგნობა გახდა.

## რესურსები ინტერნეტში
*

კატეგორია:დაბადებული 1964
კატეგორია:დაბადებული 16 სექტემბერი
კატეგორია:XXI საუკუნის ესპანელი ქალი მსახიობები
კატეგორია:ცოცხალი ადამიანები
კარაოკე

**კარაოკე** (, სიტყვებისგან *კარა*, *ცარიელი* და *ოკესუტორა*, *ორკესტრი*)  — გართობის ფორმა, რომლის დროსაც მოყვარული მომღერლები მღერიან მუსიკალური ჩანაწერის (ფონოგრამის) თანხლებით და მიკროფონის გამოყენებით. მუსიკა ხშირად პოპულარული პოპ სიმღერაა, სადაც ორიგინალური მომღერლის ხმა ამოღებულია, ან ჩაწეულია. სიმღერის ტექსტი ჩვეულებრივ ვიდეო ეკრანზე ჩნდება სიმღერის გასაადვილებლად, მოძრავი სიმბოლოების ან ცვალებადი ფერების თანხლებით.

## რესურსები ინტერნეტში
* 

კატეგორია:მუსიკალური ინდუსტრია
კურო (მრავალმნიშვნელოვანი)

**კურო** შეიძლება აღნიშნავდეს:

* კურო — მამალი მსხვილრქოსანი საქონელი
* კურო — ზოდიაქოს ერთ-ერთი თანავარსკვლავედი
* კურო — ასტროლოგიური ნიშანი
სუ-24

**სუხოი სუ-24** იყო საბჭოთა კავშირის უძლიერესი ნებიერმიერი ამინდის თავდაცვითი და მოიერიშე საბრძოლო თვითმფრინავი 1970-იან და 1980-იან წლებში. ითვლებოდა, რომ იგი აწყობილი იყო ამერიკული F-111 „Aardvark“-ის ტექნოლოგიის საფუძველზე, რომელიც საბჭოელებმა ვიეტნამის ომში შპიონაჟით მოიპოვეს. ორადგილიანი, ორძრავიანი თვითმფრინავი აღჭურვილი იყო სსრკ-ის პირველი ინტეგრირებული ციფრული სანავიგაციო/თავდასხმის სისტემით. მრავალ ასპექტში სუ-24-ის კონფიგურაცია მსგავსია F-111-ის. ის დღემდე რჩება გამოყენებაში რუსეთის საჰაერო ძალებში და რამდენიმე ექსპორტიორ ქვეყანაში.

კატეგორია:საბრძოლო თვითმფრინავები
კატეგორია:საბჭოთა კავშირის შეიარაღება
კატეგორია:რუსეთის სამხედრო-საჰაერო ძალები
კატეგორია:რუსეთის შეიარაღება
კირჩხიბი (მრავალმნიშვნელოვანი)

სიტყვას **„კირჩხიბი“** რამდენიმე მნიშვნელობა აქვს:

* კირჩხიბი — ზოდიაქოს ერთ-ერთი თანავარსკვლავედი
* კირჩხიბი — ასტროლოგიური ნიშანი
ვარსკვლავი (მრავალმნიშვნელოვანი)

**ვარსკვლავი** შეიძლება აღნიშნავდეს:
*ვარსკვლავი — ციური სხეული
*ვარსკვლავი — სიმბოლოს
*ვარსკვლავი — დახაზულ ფიგურას
*ვარსკვლავი — ტიპოგრაფიულ სიმბოლოს (*)
*ვარსკვლავი — ცნობილ ადამიანს მუსიკალურ ინდუსტრიაში
*ვარსკვლავი — სასტუმროების, რესტორნების, ფილმების და მუსიკის შეფასების სისტემას

*ვარსკვლავები — ვარსკვლავების ასტროლოგიურ წარმოდგენას
მიშელ ფუკო

**მიშელ ფუკო** ( [miˈʃɛl fuˈko]; დ. 15 ოქტომბერი, 1926, პუატიე — გ. 25 ივნისი 1984, პარიზი) — ფრანგი ფილოსოფოსი, კოლეჟ დე ფრანსის შემეცნებათა სისტემების ისტორიის კათედრის გამგე. ფუკოს ნამუშევრებმა მნიშვნელოვანი ბიძგი მისცა მეცნიერების განვითარებას: მისი გავლენა შეეხო ჰუმანიტარულ და საზოგადოებრივ მეცნიერებებს, ასევე მთელ რიგ გამოყენებითი და პროფესიული ცოდნის სფეროებს.

მიშელ ფუკო ყველაზე უკეთ ცნობილია სხვადასხვა სოციალური ინსტიტუტების/დაწესებულებების კრიტიკული ანალიზისთვის (მათ შორის ფსიქიატრიის, მედიცინისა და ციხეების სისტემის) და მისი შრომისთვის სექსუალობის ისტორიაში. ფუკოს ნაშრომი ძალაუფლებაზე და ურთიერთობაზე ძალაუფლებას, ცოდნასა და „დისკურსს“ შორის ფართო დისკუსიისა და გამოყენების საგანი გახდა. ხშირად მოიხსენიებენ როგორც პოსტმოდერნისტს ან პოსტსტრუქტურალისტს, თუმცა 1960-იან წლებში ის უფრო ხშირად სტრუქტურალისტურ მოძრაობასთან ასოცირდებოდა. ფუკო მოგვიანებით განუდგა სტრუქტურალიზმს, ამ უკანასკნელთა მიერ ფორმალიზმისკენ გადახრის გამო, და ყოველთვის უარყოფდა პოსტსტრუქტურალისტურ და პოსტმოდერნისტულ იარლიყს.

## ლიტერატურა 
* Braver, Lee. *A Thing of This World: a History of Continental Anti-Realism*. Northwestern University Press: 2007. This study covers Foucault and his contribution to the history of Continental Anti-Realism.
* Carrette, Jeremy R. (ed.). *Religion and culture: Michel Foucault*. (Routledge, 1999).

## რესურსები ინტერნეტში 
* Michel Foucault Archives by IMEC
* Clare O'Farrell. michel-foucault.com

კატეგორია:ფრანგი ფილოსოფოსები
კატეგორია:პოსტმოდერნიზმი
კოლა (მრავალმნიშვნელოვანი)

**კოლა** შეიძლება აღნიშნავდეს:

* კოლა — საქართველოს ისტორიულ-გეოგრაფიული მხარე
* კოლა — კოფეინის შემცველი გაზიანი გამაგრილებელი სასმელი
* კოლა — მცენარე ბალბისებრთა ოჯახიდან

კატეგორია:მრავალმნიშვნელოვანი გვერდები გვარის შემცველი სიებით
ფერდინანდ დე სოსიური

**ფერდინანდ დე სოსიური** ( დ. 26 ნოემბერი, 1857, ჟენევა, შვეიცარია — გ. 22 თებერვალი, 1913 ვიუფლან-სიურ-მორჟი, შვეიცარია) — შვეიცარიელი ენათმეცნიერი. სწავლობდა ჟენევის (1875), ლაიფციგის, ბერლინის (1876-1880) უნივერსიტეტებში. 1881-1891 წლებში ლექციებს კითხულობდა პარიზის „უმაღლეს პრაქტიკულ სკოლაში“; ჟენევის უნივერსიტეტის ექსტრაორდინარული, შემდეგ ორდინარული პროფესორი. 

1879 წელს სოსიურმა გამოაქვეყნა „მემუარი ხმოვანთა თავდაპირველი სისტემის შესახებ ინდოევროპულ ენებში“, რომელმაც შემდგომში მნიშვნელოვანი როლი ითამაშა ინდოევროპეისტიკის განვითარებაში. განსაკუთრებით დიდია სოსიურის დამსახურება ენათმეცნიერების თეორიის სფეროში. მისმა „ზოგადი ლინგვისტიკის კურსმა“, რომელიც ჟენევის უნივერსიტეტში 1906-1911 წლებში წაკითხული ლექციების მიხედვით გამოსცეს შარლ ბალიმ და ალბერ სეშემ ავტორის სიკვდილის შემდეგ (I გამოცემა 1916), დიდი გავლენა მოახდინა XX საუკუნის ლინგვისტიკაზე. 

ფართო მოცულობის ენობრივი მასალის ანალიზზე დაყრდნობით სოსიურმა სცადა დაეფუძნებინა ფართო ორიენტაციის ახალი ლინგვისტიკა, მოაქცია რა კვლევის ცენტრში ენობრივი სისტემა, რომელიც განხილულია როგორც სემიოლოგიური და სოციალური მოვლენა, ნიშანთა ფსიქიკური სისტემა. სოსიურის მოძღვრებისათვის დამახასიათებელია ენისა (langue) და მეტყველების (parole) დაპირისპირება; სინქრონული (აღწერითი) ენათმეცნიერების წინ წამოწევა დიაქრონიულთან (ისტორიულთან) შედარებით; ენობრივ ნიშანთა ღირებულების ცნების შემოტანა; გარეგანი და შინაგანი ლინგვისტიკის გარჩევა. 

სოსიურის იდეები დაედო საფუძვლად მთელ რიგ საენათმეცნიერო მიმდინარეობებს, მათ შორის ლინგვისტურ სტრუქტურალიზმს. სოსიურის მოძღვრებიდან იღებს სათავეს თანამედროვე სემიოლოგია; მისი იდეები გამოხმაურებას პოულობენ საზღვარგარეთულ ლიტერატურათმცოდნეობაში, ეთნოგრაფიასა და ზოგიერთ სხვა დარგში.

## თხზულებები 
* Recueil des publications scientifiques, Hdlb., 1922;
* Cours de linguistique generale, fasc. 1—3, ed. critique par R. Engler, Wiesbaden, 1967—68; 
* Morphologic. Linguistique statique: quelques principes generaux, в кн.: A Geneva School Reader in Linguistics, Bloomington, 1969;
* Cours de linguistique generale, [3 ed.], [P.], 1972ю

## ლიტერატურა 
* Godel R., Les sources manuscrites du cours de linguistique generale de F. de Saussure, P. — Gen., 1957;
* Starobinski L., Les mots sous les mots. Les anagammes de F. de Saussure, P., 1971;
* Wunderli P., Ferdinand de Saussure und die Anagramme. Linguistik und Literatur, Tubingen, 1972.

კატეგორია:შვეიცარიელი ენათმეცნიერები
კატეგორია:დაბადებული 26 ნოემბერი
კატეგორია:დაბადებული 1857
კატეგორია:გარდაცვლილი  22 თებერვალი
კატეგორია:გარდაცვლილი 1913
ელექტროტექნიკა

**ელექტროტექნიკა** — მეცნიერებისა და ტექნიკის დარგი, რომელიც შეისწავლის ელექტროენერგიის გამომუშავებისა და პრაქტიკული გამოყენების საკითხებს. ელექტროტექნიკის ფართოდ გავრცელება იმით აიხსნება, რომ ელექტროენერგიას აქვს რამდენიმე უპირატესობა ენერგიის სხვა სახეობებთან შედარებით. კერძოდ, იგი იძლევა დიდი სიმძლავრის ელექტროენერგიის კონცენტრირებული გამომუშავების შესაძლებლობას; ადვილად გადაიცემა მოხმარების ადგილზე; მარტივი გასანაწილებელია ელექტრულ ქსელებში; იოლად გარდაიქმნება სხვა სახის ენერგიად და სხვა.

## ლიტერატურა 
კატეგორია:ელექტრონიკა
მუსიკალური ჩანაწერის გაყიდვების სერტიფიკაცია

**მუსიკალური ჩანაწერის გაყიდვების სერიფიკაცია** — სერტიფიკაციის სისტემა, რომელიც მუსიკალური ჩანაწერის გარკვეული რაოდენობის ასლის გაყიდვისას გამოიყენება.

თითქმის ყველა ქვეყანა RIAA სერთიფიკაციის სხვადასხვა კატეგორიას მიჰყვება, რომლებსაც ძვირფასი მასალების სახელები ქვიათ: ოქროს, პლატინის და ბრილიანტის (ზოგიერთ ქვეყანაში გამოიყენება ვერცხლის კატეგორიაც). გაყიდების რაოდენობა, რომლებიც კონკრეტული წოდებისთვისაა საჭირო, ცვალებადია სხვადასხვა ქვეყნის მიხედვით და ამ ქვეყნის მოსახლეობის რაოდენობაზეა დამოკიდებული.

კატეგორია:მუსიკალური ინდუსტრია
აჰიმსა

[მინი|[მახავირა, აფიმსას ჩირაღდანი.]]
**აჰიმსა** (სანსკ. अहिंसा ahiṃsā „არა-ძალადობა“) — ცნება ინდუიზმში, ბუდიზმსა და ჯაინიზმში, ქმედება ძალადობის გარეშე. ძირითადად კავშირშია ცხოველთა შეწყალებასა და მათი ხორცის საკვებად არ გამოყენებასთან.

ბრიტანული მონობის ქვეშ მყოფი ინდოელი ხალხის ბელადმა მაჰატმა განდიმ (XIX-XX საუკუნეები) ეს რელიგიური მცნება დამპყრობელთა წინააღმდეგ ბრძოლაში გამოიყენა, რომელიც პასიურ დაუმორჩილებლობასა და არაძალადობრივ წინააღმდეგობაში გამოიხატა.

## იხილეთ აგრეთვე 
*პაციფიზმი
*სატიაგრაჰა

## ლიტერატურა 
*Jindal, K.B.: *An epitome of Jainism*, New Delhi 1988 ISBN 81-215-0058-3
*Laidlaw, James: *Riches and Renunciation. Religion, economy, and society among the Jains*, Oxford 1995 ISBN 0-19-828031-9
*Lamotte, Etienne: *History of Indian Buddhism from the Origins to the Śaka Era*, Louvain-la-Neuve 1988 ISBN 90-6831-100-X
*Sarao, K.T.S.: *The Origin and Nature of Ancient Indian Buddhism*, Delhi 1989
*Schmidt, Hanns Peter: *The Origin of Ahimsa*, in: ''Mélanges d'Indianisme à la mémoire de Louis Renou*, Paris 1968
*Tähtinen, Unto: *Ahimsa. Non-Violence in Indian Tradition'', London 1976 ISBN 0-09-123340-2

## რესურსები ინტერნეტში 
* Ahimsa quotations from Puranic scripture  (vedabase.net)
* Gandhi, Hinduism and Non-Violence at the United Nations

კატეგორია:ინდუისტური ფილოსოფიის კონცეფციები
კატეგორია:ჯაინისტური ფილოსოფიის კონცეფციები
კატეგორია:ბუდისტური ფილოსოფიის კონცეფციები
კატეგორია:სანსკრიტული სიტყვები და ფრაზები
ჟაკ დერიდა

**ჟაკ დერიდა** (; დ. 15 ივლისი, 1930, ალჟირი  — გ. 9 ოქტომბერი, 2004, პარიზი, საფრანგეთი) — ალჟირული წარმოშობის ფრანგი ფილოსოფოსი. დერიდა ცნობილია, როგორც დეკონსტრუქტივიზმის დამაარსებელი. მისმა სქელტანიანმა ნაშრომებმა მნიშვნელოვანი გავლენა მოახდინა ევროპულ ფილოსოფიაზე, ფრანგულ ფილოსოფიასა და ლიტერატურის თეორიაზე.

## ბიოგრაფია 
იგი ალჟირში, ებრაულ ოჯახში დაიბადა. ზრდასრულ ასაკში საცხოვრებლად საფრანგეთში გადავიდა და მალე მემარცხენეთა ჟურნალ ”ტელ კელი”-ს ერთ-ერთ მთავარ ძალად იქცა. დერიდას ადრეულ ნაშრომებში აშკარად იგრძნობა ფენომენოლოგიის გავლენა, განსაკუთრებით ჰუსერლის იდეებით გატაცება. მის ნააზრევზე ასევე გავლენა მოახდინეს ნიცშემ, ჰაიდეგერმა, სოსიურმა, ლევინასმა და ფროიდმა. დერიდა თითოეულ ამ ფილოსოფოსს პატივს მიაგებს ტექსტებისადმი თავის ახლებურ მიდგომაში, რომელიც დეკონსტრუქციის სახელითაა ცნობილი.

## ლიტერატურა
*Geoffrey Bennington (1991). *Jacques Derrida*, University of Chicago Press. Section *Curriculum vitae*, pp.&nbsp;325–36. Excerpts.
*John D. Caputo|Caputo, John D. (ed.) (1997). *Deconstruction in a Nutshell: A Conversation with Jacques Derrida*. New York: Fordham University Press. Transcript (which is also available|archiveurl=https://web.archive.org/web/20060901145759/http://www.hydra.umn.edu/derrida/vill1.html |date=1 სექტემბერი, 2006 |title=here }}) of the Roundtable Discussion with Jacques Derrida at Villanova University, October 3, 1994. With commentary by Caputo.
* Hélène Cixous|Cixous, Hélène (2001). *Portrait of Jacques Derrida as a Young Jewish Saint* (English edition, New York: Columbia University Press, 2004).

## რესურსები ინტერნეტში
*
* Lawlor, Leonard. Entry in the Stanford Encyclopedia of Philosophy
* Coulter, Gerry. Passings: Taking Derrida Seriously . Volume 2, Number 1, January 2005
* Rawlings, John. *Jacques Derrida* Stanford Presidential Lectures in the Humanities and Arts

## სქოლიო
კატეგორია:დაბადებული 1930
კატეგორია:გარდაცვლილი 2004
კატეგორია:ფრანგი ფილოსოფოსები
პოსტსტრუქტურალიზმი

**პოსტსტრუქტურალიზმი** — ინტელექტუალური მიმართულება ევროპულ ფილოსოფიასა და კრიტიკულ თეორიაში, რომელიც მე-20 საუკუნის ფრანგული ფილოსოფიის წიაღში აღმოცენდა. პრეფიქსი ”პოსტ” მიუთითებს იმაზე, რომ მისი წარმომადგენლები (ჟაკ დერიდა, მიშელ ფუკო და იულია კრისტევა) წინათ სტრუქტურალისტები იყვნენ, რომელთაც შემდეგ სტრუქტურალიზმის მიმართ დამოკიდებულება შეიცვალეს. სტრუქტურალიზმის საპირისპიროდ, რომელიც კულტურას და მნიშვნელობას ერთმანეთისგან მიჯნავდა, პოსტრუქტურალისტები თვლიდნენ, რომ კულტურა მნიშვნელობისგან განუყოფელია. უპირველეს ყოვლისა, პოსტსტრუქტურალიზმი აბსოლუტურ ”ჭეშმარიტებებს” უარყოფს.

პოსტსტრუქტურალიზმი 1960-იან წლებში, საფრანგეთში ჩაისახა. ამ პერიოდისთვის ნიშანდობლივი იყო პოლიტიკური მღელვარებები, როდესაც 1968 წლის მაისში სტუდენტები და მშრომელები მთავრობას დაუპირისპირდნენ, რამაც კინაღამ საფრანგეთის მთავრობის დაშლა გამოიწვია. იმავდროულად, საფრანგეთის კომუნისტური პარტია მხარს უჭერდა საბჭოთა კავშირის პოლიტიკას, რამაც ორთოდოქსული მარქსიზმის მიმართ იმედგაცრუება გამოიწვია. ამიტომაც გამძაფრდა ინტერესი ისეთი ალტერნატიული, რადიკალური ფილოსოფიური შეხედულებების მიმართ, როგორიცაა ფემინიზმი, დასავლური მარქსიზმი, ფენომენოლოგია და ნიჰილიზმი. ამგვარი განსხვავებული პოზიციები, რასაც ფუკომ მოგვიანებით ”დამორჩილებული ცოდნა” უწოდა, გაბატონებულ ფილოსოფიასა და კულტურას უპირისპირდებოდა. ამგვარ დამოკიდებულებას ამართლებდნენ იმით, რომ ბევრი დასავლური ნორმის მიღმა დაფარულ სიმახინჯეებს ამხელდნენ.

პოსტსტრუქტურალიზმის ორი უმნიშვნელოვანესი წარმომადგენელია ჟაკ დერიდა და როლან ბარტი.

## ლიტერატურა 
* Barry, P. *Beginning theory: an introduction to literary and cultural theory*. Manchester University Press, Manchester, 2002.
* Barthes, Roland. *Elements of Semiology*. New York: Hill and Wang, 1967.
* Cuddon, J. A. *Dictionary of Literary Terms & Literary Theory*. London: Penguin, 1998.
* Eagleton, T.  *Literary theory: an introduction* Basil Blackwell, Oxford,1983.
* Matthews, E. *Twentieth-Century French Philosophy*. Oxford University Press, Oxford, 1996.
* Ryan, M. *Literary theory: a practical introduction*. Blackwell Publishers Inc, Massachusetts,1999.
* Wolfreys, J & Baker, W (eds). *Literary theories: a case study in critical performance*. Macmillan Press, Hong Kong,1996.

## რესურსები ინტერნეტში 
**Structure, Sign, and Play in the Discourse of the Human Sciences* - Jacques Derrida
*The Baudrillard Dictionary
*"Some Post-Structural Assumptions" - John Lye
*Talking pomo: An analysis of the post-modern movement, by Steve Mizrach
*Information on Michel Foucault, including an archive of writings and lectures
*poststructuralism.info
ნიუ-იორკ სიტი ბალეტი

**ნიუ-იორკ სიტი ბალეტი** (New York City Ballet) — საბალეტო კომპანია დაფუძნებული 1948 წელს ქორეოგრაფების ჯორჯ ბალანჩინისა და ლინკოლნ კირსტეინის მიერ მუსიკალურ დირექტორ ლეონ ბარზინთან ერთად. კომპანია ადრე არსებული დასისგან "ბალეტის საზოგადოება" გაიზარდა. სახელწოდება შეიცვალა ქალაქის მუსიკისა და დრამის ცენტრის რეზიდენტ კომპანიად ქცევის გამო 1948 წელს. 1964 წლის 20 აპრილს კომპანიამ გადაინაცვლა ნიუ-იორკის სახელმწიფო თეატრში, რომელიც ფილიპ ჯონსონმა დააპროექტა ბ-ნი ბალანჩინის მითითებებით.

ნიუ-იორკ სიტი ბალეტი პირველი საბალეტო კომპანია გახდა აშშ-ში, რომელსაც ორი მუდმივი საკონცერტო დარბაზი ჰქონდა: ერთი ლინკოლნის ცენტრის ნიუ-იორკის სახელმწიფო თეატრში 63-ე ქუჩაზე მანჰეტენზე და მეორე სარატაოგას საშემსრულებლო ხელოვნების ცენტრში, სარატოგა სპრინგსი, ნიუ-იორკის შტატი. ამერიკული ბალეტის სკოლა ნიუ-იორკ სიტი ბალეტთან ასოცირებული სკოლაა.

სახელმწიფო თეატრში გადასვლის შემდეგ დასის რეპერტუარში ბალანჩინის ნამუშევრები დომინირებს, რომელიც ბალეტის ხელმძღვანელი დარჩა მის გარდაცვალებამდე 1983 წელს. თუმცა მათ ასევე ავსებდა ქორეოგრაფი ჯეორმ რობინსის ნაწარმოებები, რომელიც კომპანიას 1969 წელს დაუბრუნდა. სიტი ბალეტს, როგორც მას შემოკლებით უწოდებენ, დღემდე ყველაზე ვრცელი რეპერტუარი აქვს ამერიკულ საბალეტო კომპანიებს შორის და ხშირად 60-მდე ბალეტს დგამს ყოველწლიურად ზამთარ-გაზაფხულის სეზონზე ლინკოლნ ცენტრში და 20 ბალეტზე მეტს ზაფხულის სეზონზე სარატოგა სპრინგსში.

ბალეტის ამჟამინდელი ხელმძღვანელია პიტერ მარტინსი (რომელმაც კომპანიაში პირველად 1967 წელს იცეკვა).

კატეგორია:ნიუ-იორკი
კატეგორია:საბალეტო კომპანიები
Genesis Archive 1967–75

***Genesis Archive 1967–75*** — ინგლისური პროგრესული როკ-ჯგუფ ჯენესისის ბოქს-სეტი, რომელიც გამოიცა 1998 წელს.

გამოცემაში შეტანილია ჯგუფის იმ პერიოდის ჩანაწერები, როდესაც პიტერ გებრიელი მისი ლიდერი იყო. პირველი ორი დისკი შედგება ალბომის *The Lamb Lies Down on Broadway* მთლიანი საკონცერტო შესრულებისგან. პიტერმა სპეციალურად ჩაწერა თავისი ვოკალის რამდენიმე განახლებული პარტია, რადგან ორიგინალურ ჩანაწერებზე სხვადასხვა ხარვეზი იყო. სტივ ჰეკეტმა ასევე ახლებურად ჩაწერა რამდენიმე პარტია გიტარაზე.

დანარჩენ ორ დისკზე შეტანილია: 1973 წლის კონცერტი ლონდონში, დემო სიმღერები, იშვიათი ვერსიები სინგლებიდან და 1970 წლის ჩანაწერები, რომლებიც კომპანიისათვის BBC გაკეთდა.

## სიმღერების სია
ყველა სიმღერის ავტორები არიან ტონი ბენქსი, ფილ კოლინზი, მაიკ რეზერფორდი, პიტერ გებრიელი, სტივ ჰეკეტი, გარდა აღნიშნულისა

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ჯენესისის კომპილაციური ალბომები
კატეგორია:1998 წლის კომპილაციური ალბომები
კატეგორია:Virgin Records-ის კომპილაციური ალბომები
კატეგორია:Atlantic Records-ის კომპილაციური ალბომები
გიუნთერ უეკერი

მინი|გიუნთერ უეკერი
**გიუნთერ უეკერი** (; დ. 13 მარტი, 1930, ვენდორფი, მეკლენბურგი) — გერმანელი მოქანდაკე, ოპ-არტისტი.

## ბიოგრაფია
ს მიერ]]
დაიბადა დასავლეთ გერმანიაში 1930 წელს. ხელოვნებაში განათლება 1949 წელს დაიწყო ვისმარში. შემდეგ ბერლინ-ვაიენზიში გადადის, ხოლო 1955 წელს კი დიუსელდორფში, სადაც ოტო პანკოკთან სწავლობდა დიუსელდორფის ხელოვნების აკადემიაში. 1956 წელს დაიწყო მის ნამუშევრებში ლურსმნების გამოყენება. ჯგუფი ზეროს ჰაინც მაკთან და ოტო პიენთან 1960 წელს ხვდება. ისინი გერმანული ინფორმელის საწინააღმდეგოდ ხელოვნების ახალ დასაწყისს ქადაგებდნენ. უეკერი ამ პერიოდში დაკავებულია სინათლის ექსპერიმენტებით, სწავლობს იპტიკურ ფენომენს.

უეკერი, მაკი და პიენი ერთობლივად იწყებენ მუშაობას შტედელიიკის მუზეუმში ამსტერდამში 1962 წელს და პარიზის ნატიფი ხელოვნების სასახლეში „Salon de Lumière“ დაამონტაჟეს. ამას მოყჰვა სხვა „სინათლის სალონები“ კრეფელდსა და ფრანკფურტში. 1966 წელიდან, მას შემდეგ რაც ჯგუფი „ზერო“ დაიშალა და ბოლო ერთობლივი გამოფენა დაიხურა, უეკერი სულ უფრო ხშირად იწყებს ლურსმნების გამოყენებას როგორც გამოხატვის შემოქმედებით მედიუმს — მასალა, რომელიც დღემდე მისი შემოქმედების ქვაკუთხედს წარმოადგენს.

1960-იანების დასაწყისში ის იწყებს ლურსმნების ჩაჭედებას ავეჯში, მუსიკალურ ინსტრუმენტებში და საყოფაცხოვრებო ნივთებში. მოგვიანებით კი იწყებს ლურსმნების შეხამებას სინათლის თემასთან, რითად ქმნის სერია სინათლის ლურსმნების, კინეტიკური ლურსმნებისა და სხვა ნამუშევრების.

შუქი და ელექტრობა რჩება მთავარ თემად მის შემოქმედებაში, რასაც ემატაბა ბუნებრივი მასალა — ქვიშა, წყალი — მის ინსტალაციებში, რამაც შედეგად სხვადასხვა ელემენტებთან სინათლის, სივრცის, მოძრაობისა და დროის ურთიერთქმედება ასახა

უეკერის შემოქმედების მწვერვალი მის მიერ 2000 წელს ბერლინში რაიხსტაგის შენობაში სამლოცველო ოთახის დიზაინია.

## რესურსები ინტერნეტში 
* გიუნთერ უეკერის ბიოგრაფია .

კატეგორია:ოპ-არტი
კატეგორია:გერმანელი მოქანდაკეები
კატეგორია:გერმანელი მხატვრები
კატეგორია:დაბადებული 1930
კატეგორია:დაბადებული 13 მარტი
კატეგორია:მხატვრები ანბანის მიხედვით
ხ-58

[thumb|300px|შიდა ქართლში 2007 წლის [6 აგვისტოს ჩამოდგებული ხ-58.]]
**ხ-58** (X-58 „რადუგა“, ნატოს საიდენტიფიკაციო სახელი „AS-11 Kilter“) — ტაქტიკური ანტისარადარო მართვადი რაკეტა დამუშავებული საბჭოთა კავშირის მიერ. მისი კოდური სახელი რუსეთში არის „იზდელიე 112“. რაკეტა პროგრამირებულია სამიზნის მიმართვაზე გასროლამდე მატარებელი თვითმფრინავის საბორტო სენსორებით ან გარე სერსორული მოწყობილობით.

ხ-58 დამუშავდა ხ-28-ის შესაცვლელად 1978 წელს. 1992 წელს ის განაახლეს. იმავე წელს დამუშავდა ხ-58ა ვარიაცია, რომელიც სპეციალურად საზღვაო სამიზნეებისთვის იყო განკუთვნილი.

კატეგორია:ტაქტიკური რაკეტები
კატეგორია:რუსეთის შეიარაღება
კატეგორია:საბჭოთა კავშირის შეიარაღება
თავისუფალი მუსიკა

**თავისუფალი მუსიკა**, ისევე როგორც თავისუფალი პროგრამა (Free Software), არის მუსიკა რომლის კოპირება, დისტრიბიუცია და მოდიფიცირება ნებისმიერი მიზნებისთვისაა შესაძლებელი. ასე რომ, თავისუფალი მუსიკა ან საზოგადოებრივ დომენშია განთავსებული, ან ლიცენზირებულია საზოგადოებრივი ლიცენზიის ქვეშ. ეს არ ნიშნავს იმას, რომ არანაირი გასამრჯელო არ არის საჭირო. სიტყვა Free მიემართება Freedom-ს (თავისუფლებას), ისევე როგორც თავისუფალი პროგრამის შემთხვევაში, და არა ფასს.

კატეგორია:მუსიკალური ინდუსტრია
Muse

**Muse** () — ინგლისური როკ ჯგუფი დევონის საგრაფოს ქალაქ ტინმუთიდან. ჩამოყალიბდა 1994 წელს. მისი წევრები არიან მეთიუ ბელამი (ვოკალი, გიტარა, კლავიშებიანები), კრის უოლსტენჰოლმი (ბას-გიტარა, კლავიშებიანები, ვოკალი), და დომინიკ ჰოვარდი (დასარტყმელი საკრავები და პერკუსია).

ჯგუფმა სადებიუტო ალბომი *Showbiz* 1999 წელს გამოსცა. იგი გამოირჩეოდა ბელამის ფალცეტო ვოკალით და მელანქოლიური ალტერნატიული როკით. მეორე ალბომი,  *Origin of Symmetry* (2001) უფრო აფართოებს მათ ჟღერადობას - მასში შეიმჩნევა მეტი ინსტრუმენტული დამუშავება და რომანტიკული კლასიკის გავლენა. ჯგუფმა მოიპოვა ენერგიული სასცენო გამოსვლების მქონე კოლექტივის სახელიც. *Absolution*-ში (2003) კლასიკური მუსიკის გავლენა კვლავ გაიზარდა. რამდენიმე სიმღერაში (მაგ. „Butterflies and Hurricanes“ გამოიყენებოდა ორკესტრიც). ეს დისკი იქცა Muse-ის პირველ ალბომად მთელი რიგი დისკებიდან, რომლებიც შემდგომში ხვდებოდნენ ბრიტანეთის ჩარტის პირველ პოზიციაზე.

*Black Holes and Revelations* (2006) გამოირჩევა ელექტრონულ მუსიკაზე და პოპზე გადასვლით, რაც უფრო შთაგონებული იყო 1980-იანების შემსრულებლების, მაგალითად, Depeche Mode-ის შემოქმედებით - ეს კარგად შეიმჩნევა „Supermassive Black Hole“-ში. ამ ალბომის Muse-მა საერთაშორისო წარმატებასაც მიაღწია.  *The Resistance* (2009) და *The 2nd Law* (2012) უფრო მთავრობების მხრიდან ადამიანებზე ზემოქმედების და პროტესტის თემებს განიხილავენ. Muse ამ პერიოდში იქცა ერთ-ერთ მნიშვნელოვან სასტადიონო ჯგუფად. მათი მეშვიდე ალბომი, *Drones* (2015), კონცეპტუალურია და ეხება დრონული იარაღის გამოყენებას. ამ ალბომით Muse მძიმე ჟღერადობას დაუბრუნდა.

ჯგუფი ფლობს მრავალ, მათ შორის - გრემის ჯილდოს საუკეთესო როკ-ალბომისთვის (*The Resistance* და *Drones*), ორ Brit-ს (ორჯერ - საუკეთესო საკონცერტო შემსრულებლისთვის), MTV-ის მუსიკალური ვიდეოების ხუთ ჯილდოს და NME-ს რვა ჯილდოს. მსოფლიო მასშტაბით გაყიდულია მისი 20 მილიონზე მეტი ალბომი.

## დისკოგრაფია 
;სტუდიური ალბომები

* *Showbiz* (1999)
* *Origin of Symmetry* (2001)
* *Absolution* (2003)
* *Black Holes and Revelations* (2006)
* *The Resistance* (2009)
* *The 2nd Law* (2012)
* *Drones* (2015)
* *Simulation Theory* (2018)
* *Will of the People* (2022)

## რესურსები ინტერნეტში 
* 

## სქოლიო 
კატეგორია:ბრიტანული პროგრესული როკ-ჯგუფები
კატეგორია:ალტერნატიული მუსიკალური ჯგუფები
კატეგორია:ბრიტანული ალტერნატიული როკ-ჯგუფები
კატეგორია:Muse
კატეგორია:1994 წელს ჩამოყალიბებული ჯგუფები
კრასნოდარი

**კრასნოდარი** () — ქალაქი სამხრეთ რუსეთში მდინარე ყუბანზე; კრასნოდარის მხარის ადმინისტრაციული ცენტრი (აგრეთვე ცნობილი როგორც ყუბანი). 2025 წლის მდგომარეობით ქალაქის მოსახლეობა შეადგენს 1,154,885 ადამიანს.

## დამეგობრებული ქალაქები 
კრასნოდარს ჰყავს ხუთი დამეგობრებული ქალაქი:
* ტალაჰასი, ფლორიდა, აშშ
* კარლსრუე, გერმანია
* ბურგასი, ბულგარეთი
* ხარბინი, ჩინეთი
* ფერარა, იტალია

## ცნობილი ადამიანები 
*ანა ნეტრებკო (დ. 1971) ოპერის მომღერალი

## რესურსები ინტერნეტში 
*Official website of Krasnodar City Administration and City Duma 
*Krasnodar photographs 
*Krasnodar news
*News and events in Krasnodar
*Old pictures of Yekaterinodar

## სქოლიო
ბჰაჯანა

**ბჰაჯანა**, **ბჰაჯანი** (სანსკ. भजन bhajan ”თაყვანისცემა”) — ლოცვის ფორმა ინდუიზმში, სრულდება ერთი ან რამდენიმე ვოკალისტის მიერ და ახლავს მუსიკალური ინსტრუმენტების აკომპონიმენტი და მომღერალთა გუნდი.

## რესურსები ინტერნეტში 
* Sanskrit Glossary - Bhajan 
* Swargarohan : Largest collection of Bhajans by Meera Bai, Narsinh Mehta, Kabir, Ganga Sati with MP3 audio 
* Bhajans : One Way of Worship
* Sampradaya Bhajan
*Bhajan – devotional and philosophical songs!

კატეგორია:ინდური მუსიკალური ჟანრები
კატეგორია:ინდური მუსიკა
კატეგორია:ინდური კლასიკური მუსიკა
კატეგორია:სანსკრიტული სიტყვები და ფრაზები
ნატალური ასტროლოგია

**ნატალური ასტროლოგია** ( „დაბადება“), **გენეტლიალოგია** (ბერძნ. genethlialogia - "ჰოროსკოპების შედგენა, ბედის წინასწარმეტყველება), **გენეტლიალური ასტროლოგია**, **გენიტურალური ასტროლოგია** (ლათ. genitura - "მნათობების განლაგება დაბადებისას"), დაბადების ასტროლოგია - ასტროლოგიის სფეროა, რომელიც დაბადების მონაცემების (თარიღი, დრო, ადგილმდებარეობა) და ნატალური რუკის შედგენის საფუძველზე, შეისწავლის ადამიანების ფსიქოლოგიურ თავისებურებებს, მიდრეკილებებს, ინტერესებს, ცხოვრებისეულ გარემოებებს და ა.შ. ნატალურ ასტროლოგიას შეიძლება შევხვდეთ ინდურ, ჩინურ და დასავლურ ასტროლოგიურ ტრადიციებში. 

ჰოროსკოპულ ასტროლოგიაში პიროვნების ხასიათი განისაზღვრება კონკრეტული პიროვნებისთვის ჰოროსკოპის, ან დაბადების რუკის შედგენის მიხედვით, რომელიც მოიცავს მზის, მთვარის, პლანეტების, ასცენდენტების, შუასკნელის და მათ შორის კუთხეების ან ასპექტების განლაგებას.

ნატალური ასტროლოგიის მთავარი თავისებურება, პრინციპში, ასტროლოგიური ფაქტორების გამოვლინებათა სტატიკურ შესწავლას ითვალისწინებს (დაბადების წამი, საერთოდ, დაბადებულის თავისებურებებს გულისხმობს), ხოლო პოტენციის რეალიზების საკითხს, რომელსაც ნატალური რუკა მოიცავს, ასტროლოგიის სხვა სფეროები შეისწავლის (დროში განვითარებას სწავლობს პროგნოზული მეთოდები, სივრცობრივ ცვლილებებს შეისწავლის ასტროლოკალურობის მეთოდიკები; გარემოში ციკლური ცვლილებების შესწავლა მუნდანური ასტროლოგიის საგანია).

ზოგჯერ ტერმინი "ნატალური ასტროლოგია" ადამიანისგან განსხვავებული სხვა ობიექტების დაბადების რუკათა აგებასა და შესწავლაზე ვრცელდება (ცხოველთა, შენობების, ორგანიზაციის და ა.შ.).

კატეგორია:ასტროლოგია
ატმანა

**ატმანა**, **ატმანი** (სანსკ. आत्मन् ātman „სული“) — ცნება ინდუიზმში, სული, რომლითაც განსჭვალულია ყველა სულიერი ქმნილება. *ატმანი* უკვდავია, იგი არსებათა სიკვდილის შემდეგ თავისი კარმის მიხედვით შემდეგ სხეულს, „გარსს“ პოულობს და ხელახლა იბადება.

ბიბლიური რელიგიების (იუდაიზმი, ქრისტიანობა, ისლამი) სწავლებისგან განსხვავებით, მარადიული სული (ატმანი) არა მხოლოდ ადამიანს აქვს, არამედ ყველა ცოცხალ არსებას.

კატეგორია:სანსკრიტული სიტყვები და ფრაზები
კატეგორია:ინდუისტური ფილოსოფიის კონცეფციები
კატეგორია:ბუდისტური ფილოსოფიის კონცეფციები
კატეგორია:კომპარატივისტული ბუდიზმი
აშრამა

**აშრამა**, **აშრამი** (სანსკ. आश्रम āśrama ”შრომა”) - ცნება ინდუიზმში, ადამიანის განვითარების სტადია. არსებობს ოთხი აშრამა: ყმაწვილობის და მოსწავლეობის პერიოდი 25 წლამდე (ბრაჰმაჩარი), დაოჯახება (გრიჰასთა) 50 წლამდე, განდეგილად წასვლა (ვანაპრასთა) 75 წლამდე და გასხივოსნების ძიება სიკვდილის ბოლომდე (სანიასა). 

ოთხი ვარნა (კასტა) და ოთხი *აშრამა* ქმნის ინდუიზმის საზოგადოებრივი წყობილების სისტემას - ვარნაშრამა დჰარმას.

*აშრამას* უწოდებენ ასევე რომელიმე წმინდანის მიერ დაარსებულ მონასტერს.

კატეგორია:ასკეტიზმი
კატეგორია:ინდუისტური ფილოსოფიის კონცეფციები
დისკოთეკა

მინი|270პქ
**დისკოთეკა** (ინგლ. **discothèque** ან **discoteque** გამოითქმის: [diskoˈtɛk̚]) — გართობის სპეციალური ადგილი ან კლუბი, სადაც იკვრება მუსიკალური ჩანაწერები "დისკეარების" (დისკ ჟოკეების მიერ) პა სისტემაზე, რაც უფრო ხშირად ხდება ვიდრე სასცენო ბენდების გამოსვლა. სიტყვა მომდინარეობს ფრანგული *discothèque*-დან (ღამის კლუბის ტიპი). დისკოთეკა პორტმანტოა (ორი სიტყვის შეერთებით მიღებული სიტყვა), რომელიც 1941 წლისათვის შეიქმნა *დისკისგან* და *ბიბლიოთეკისგან* (*disk* და *bibliothèque*) La Discothèque-ის მიერ, რომელიც შემდეგ რუ დე ლა ჰუშეზე მდებარეობდა პარიზში, საფრანგეთი. მანამდე, უმრავლესი ბარები და ღამის კლუბები გართობის მიზნით ცოცხალ ბენდებს იყენებდნენ.

კატეგორია:საკონცერტო დარბაზები
კატეგორია:მუსიკის ისტორია
კატეგორია:ცეკვის კულტურა
კატეგორია:ღამის ცხოვრება
კატეგორია:ღამის კლუბები
ბჰაკტი

**ბჰაკტი** (სანსკ. भक्ति bhakti „ერთგულება“) — ცნება ინდუიზმში, ბუდიზმსა და ჯაინიზმში, ღვთის მსახურების განსაკუთრებული ფორმა: მისადმი სიყვარულის და ერთგულების პრაქტიცირება; ასევე ამავე სახელწოდების რელიგიური მოძრაობა, რომელიც ჩრდილო ინდოეთში XV საუკუნიდან გავრცელდა.

ბჰაგავადგიტა *ბჰაკტის* ასახელებს, როგორც ღმერთამდე მისაღწევ ყველაზე „ამაღლებულ“ გზას. 

”ბჰაკტის გზა” ძირითადად გამოიხატება ტაძრებში ღვთაებათა „მსახურებაში“ (მათი განბანა, სამოსის ყოველდღიური განახლება, რიტუალური პროდუქტების მირთმევა, იხ. პრასადამი), ასევე ხალხმრავალი დღესასწაულებისა და პროცესიების დროს ღვთაებათადმი მიძღვნილი ბჰაჯანების და კირტანების ერთობლივ გალობაში.

## ლიტერატურა 
* Swami Chinmayananda, Love Divine – Narada Bhakti Sutra, Chinmaya Publications Trust, Madras, 1970
* Swami Tapasyananda, Bhakti Schools of Vedanta, Sri Ramakrishna Math, Madras, 1990
* A.C. Bhaktivedanta Swami Prabhupada, Srimad Bhagavatam (12 Cantos), The Bhaktivedanta Book Trust,2004
* Steven J. Rosen, *The Yoga of Kirtan: conversations on the Sacred Art of Chanting* (New York: FOLK Books, 2008)

## რესურსები ინტერნეტში 
*Bhakti Poets: A History of Bhakti by Doris Jakobsh
*The full text of the Bhagavata Purana (Srimad-Bhagavatam) 
*English Translation of Narada Bhakti Sutra
*Bhakti Live Channel
*Bhaktivedanta College's online study of bhakti books 

კატეგორია:ინდუისტური ფილოსოფიის კონცეფციები
*
კატეგორია:სანსკრიტული სიტყვები და ფრაზები
რიჩარდ III

**რიჩარდ III** შეიძლება აღნიშნავდეს:
* რიჩარდ III - ინგლისის მეფე
* რიჩარდ III - ნორმანდიის მესამე ჰერცოგი
* რიჩარდ III - უილიამ შექსპირის ისტორიული დრამა
* რიჩარდ III - ფილმი
გაიატრი

**გაიატრი**, **გაიატრი მანტრა** (სანსკ. गायत्री gāyatrī "ჰიმნი") - ერთ-ერთი ყველაზე მნიშვნელოვანი სალოცავი ფორმულა (მანტრა) ინდუიზმში, მზეს მიმართული. *გაიატრი* საიდუმლო მანტრაა, მისი ყოველდღიური გამეორება გამთენიისას სავალდებულოა მაღალი კასტების წარმომადგენელთათვის, განსაკუთრებით ბავშვებისთვის. იგი იკითხება მხოლოდ გონებაში, რათა *გაიატრი* დაბალი კასტის წარმომადგენლებისთვის მიუწვდომელი დარჩეს.

გაიატრი მანტრა:

ॐ भूर्भुवः स्वः तत्सवितुर्वरेण्यं भर्गो देवस्य धीमहि धियो यो नः प्रचोदयात् ॥

oṃ bhūr bhuvaḥ svaḥ tát savitúr váreniyaṃ bhárgo devásya dhīmahi dhíyo yó naḥ pracodáyāt.

”აუმ, ჩვენ ვუძღვნით მთელ ჩვენს ყურადღებას მზის ღვთაებრივ ბრწყინვალებას, სამი სამყაროს საწყისს. დაე გაგვანათლოს უზენაესმა, რათა ჭეშმარიტება შევიცნოთ”.

კატეგორია:ინდუისტური ქალღმერთები
კატეგორია:მანტრები
კატეგორია:ლექსთწყობა
კატეგორია:რიგვედა
ბრაჰმანი

**ბრაჰმანი** (სანსკ. ब्रह्मन् brahman „ზრდა და ფიქრი“) — ცენტრალური ცნება ინდუიზმის ფილოსოფიაში, ღმერთის კოსმოსური უპიროვნო სული, ყოვლის შემოქმედი და ყველაფრის საბოლოო მიზანი და ადგილი. იხ. აუმ.

ღვთაება კრიშნა ბჰაგავადგიტაში ასეთ დახასიათებას აძლევს *ბრაჰმანს*:

## სქოლიო 
კატეგორია:ინდუისტური ფილოსოფიის კონცეფციები
კატეგორია:ერთიანი ღმერთი
კატეგორია:ღმერთის სახელები
კატეგორია:ღმერთთან დაკავშირებული კონცეფციები
კატეგორია:სანსკრიტული სიტყვები და ფრაზები
გურუ

**გურუ** (სანსკ. गुरु guru „მძიმე“) — ტიტული ინდუიზმში, რელიგიური მასწავლებელი, სულიერი მოძღვარი. გურუს მოვალეობაა, მას მინდობილ ადამიანს ჭეშმარიტების შეცნობაში დაეხმაროს და ღმერთთან დასაბრუნებელი გზა დაანახოს. ინდუისტური ლიტერატურა ხაზს უსვამს გურუს ყოლის აუცილებლობას სულიერი რეალიზების საქმეში და მის, როგორც ღმერთის, თაყვანისცემას.

გურუს ტრადიცია გავრცელებულია ბუდიზმსა და ჯაინიზმშიც, ხოლო სიქიზმისთვის მას გადამწყვეტი მნიშვნელობა აქვს.

## ლიტერატურა
## რესურსები ინტერნეტში 
*Guru choice and spiritual seeking in contemporary India, M Warrier (2003), International Journal of Hindu Studies, Volume 7, Issue 1-3, pages 31–54
*Guru-shishya relationship in Indian culture: The possibility of a creative resilient framework , MK Raina (2002), ჟურნალი: Psychology & Developing Societies
*Mentors in Indian mythology - Guru and Gurukul system , P. Nachimuthu (2006), Management and Labor Studies
*Scandals in emerging Western Buddhism - Gurus, Sandra Bell (2002), Durham University
*The Guru as Pastoral Counselor, Raymond Williams (1986), Journal of Pastoral Care Counseling
*The Tradition of Female Gurus , Catherine Clémentin-Ojha (1985)
*The Guru in Hindu Tradition, J Mlecko (1982), Numen (ჟურნალი)
*Hindu Concepts of Teacher, Sanskrit Guru and Ācārya, Minoru Hara (1980), Sanskrit and Indian Studies
*The Guru and the Conjurer: Transactions in Knowledge and the Shaping of Culture in Southeast Asia and Melanesia, Fredrik Barth (1990), ჟურნალი: Man

კატეგორია:ბუდიზმი
კატეგორია:სანსკრიტული სიტყვები და ფრაზები
კატეგორია:შაბდისკენ მიმავალი გზები
კატეგორია:სიქიზმი
კატეგორია:ინდუიზმი
გუნა

**გუნა** (სანსკ. गुण guṇa ”თვისება”) - ცნება ინდუიზმში, ბუნების (პრაკრიტის) სამი ძალა ანუ კატეგორია: 

## გუნები **ბჰაგავადგიტაში**
სხვა მრავალ ლიტერატურასთან ერთად გუნებს ბჰაგავადგიტაც განიხილავს და მათ ადამიანის აზროვნებასა და ქმედებასთან მიმართებაში აღწერს. იგი ასახელებს რწმენის (შრადჰა), საკვების, მსხვერპლშეწირვის, ასკეტიზმისა (ტაპასი) და ქველმოქმედების (დანა) სამ სახეობას. 

თავიდან კრიშნა განიხილავს რწმენის სამ სახეობას:

# სატვაში მყოფი ადამიანები თაყვანს სცემენ ღმერთებს;
# რაჯასში მყოფნი ეთაყვანებიან რაკშასებსა და იაკშასებს;
# ტამასით მოცულნი ლოცულობენ მოჩვენებებზე (პრეტა) და სულებზე (ბჰუტა). 
ამათ ემატებიან ისეთებიც, რომლებიც სიცრუესა და ეგოიზმში უაზროდ ცხოვრობენ, ტამასითა და რაჯასით მოცულნი არიან და სხეულსა და სულს აწამებენ. (ბჰაგავადგიტა 17.1-6)

შემდეგ საკვების სამ სახეობას:

# ახლადმომზადებული, გემრიელი წვნიანი კერძები სატვას ადამიანებისთვისაა;
# მჟავე, ცხარე, მწარე, მლაშე საჭმელი უყვართ რაჯასში მყოფთ;
# ძველი, უგემური საჭმელი ტამასში მყოფ ადამიანებს ეგემრიელებათ. (ბჰაგავადგიტა 17. 7-11) 

ასევე მსხვერპლშეწირვის სამ სახეობას:

# წეს-ჩვეულებათა გათვალისწინებით ჩატარებული მსხვერპლშეწირვა, რომლისგანაც პიროვნება თავისთვის არაფერს მოელის, სატვას განეკუთვნება;
# ეგოისტური მოსაზრებით ჩატარებული მსხვერპლშეწირვა რაჯასის გუნაა;
# წეს-ჩვეულებათა საწინააღმდეგოდ და უცოდინრობით და ურწმუნოებით ჩატარებული მსხვერპლშეწირვა ტამასია. (ბჰაგავადგიტა 17.11-13)

ამავე ლოგიკით კრიშნა ასკეტიზმისა და  ქველმოქმედების ბუნების აღწერისას  ერთმანეთს უპირისპირებს სატვას, რაჯასისა და ტამასის გუნებს  (ბჰაგავადგიტა 17.13-22)  

კატეგორია:ინდუისტური ფილოსოფიის კონცეფციები
კატეგორია:სანსკრიტი
კატეგორია:სანსკრიტული სიტყვები და ფრაზები
დჰარმა

**დჰარმა** (სანსკ. धर्म dharma „კანონი“) — ცენტრალური ცნება ინდუიზმსა და ინდოეთის სხვა რელიგიებში, ღვთაებრივი კანონი, ბუნების კანონზომიერება, წეს-წყობილება, სამყაროს არსი. *დჰარმა* მარადიულია და მისი დარღვევა საწყისი ღვთიური სიკეთის დაკნინებას იწვევს. მის აღსადგენად  და დასაცავად ვიშნუ „საუკუნიდან საუკუნეში ევლინება სამყაროს“, იხ. კრიშნა, ბჰაგავადგიტა.

## იხილეთ აგრეთვე 
*კარმა
*მაატი
*მისტიციზმი
*თემიდა

## ლიტერატურა 
1966, pp.&nbsp;84–87.
* Radhakrishnan, S. (1923): "*Indian Philosophy Vol.1*" (*2nd Edition*). New Delhi: Oxford India Paperbacks (Oxford University Press).
* Hume, R.E.: (1921): "*The Thirteen Principal Upanishads*" (*2nd Edition, Revised*). Oxford: Oxford University Press.
* Easwaran, E. (1987): "*The Upanishads*" (Seventh Printing). Tomales, CA: Nilgiri Press.
* Sri Chandrasekharendra Saraswathi : "*Hindu Dharma: The Universal Way of Life*". Bharatiya Vidya Bhavan Press.
* Sâdhus, going beyond the dreadlocks, by Patrick Levy, published by Prakash Books, Delhi, 2010.

## რესურსები ინტერნეტში 
* India Glossary – Dharma 
* Buddhism A-Z: "D" Entries 

კატეგორია:პურუშართები
კატეგორია:ინდუისტური ფილოსოფიის კონცეფციები
კატეგორია:ბუდისტური ფილოსოფიის კონცეფციები
კატეგორია:სანსკრიტული სიტყვები და ფრაზები
პეგი ლი

thumb
**პეგი ლი** () (დ. 26 მაისი, 1920 — გ. 21 იანვარი, 2002) —ამერიკელი ჯაზ და ტრადიციული პოპის მომღერალი და სიმღერების ავტორი, ასევე ოსკარზე ნომინირებული შემსრულებელი იყო. მისი დაბადების სახელია **ნორმა დელორის ეგსტრომი**. იგი ცნობილი იყო თავისი „რბილი და წყნარი“ სიმღერის სტილით. მიუხედავად იმისა, რომ პეგი ლის მრავალი ჰიტი სიმღერა აქვს ჩაწერილი (რომელთაგან ბევრის ავტორი ან თანაავტორი თვითონაა).

## რესურსები ინტერნეტში 
*ოფიციალური საიტი
*დისკოგრაფია 
*

კატეგორია:ამერიკელი ჯაზ-მომღერლები
კატეგორია:დაბადებული  26 მაისი
კატეგორია:დაბადებული 1920
კატეგორია:გარდაცვლილი 21 იანვარი
კატეგორია:გარდაცვლილი 2002
კატეგორია:XX საუკუნის ამერიკელი ქალი მსახიობები
კატეგორია:სიმღერების ავტორთა დიდების დარბაზში შემავალი შემსრულებლები
სიმლური

[thumb|250px|სიმლური დამწერლობა The Sims 2-იდან, რომელიც ჰგავს [ზოდიაქოს ნიშნებს]]
**სიმლური** () — გამოგონილი ენა, რომელიც კომპანია „მაქსისის“ სიმების სერიის თამაშებში გვხვდება. სიმლური ენა პირველად გამოჩნდა თამაში SimCopter, ხოლო განსაკუთრებით ყურში მოსახვედრი ისეთი თამაშებში იყო, როგორებიცა The Sims, The Sims 2 და The Sims 3. ენის მოსმენა აგრეთვე SimCity 4-შიცაა შესაძლებელი, თუმცა საკმაოდ იშვიათად. ეს ენა აგრეთვე გვხვდება კომპანია „ფრაქსისის“ თამაშში Sid Meier's SimGolf. ყველაფერი კი იმით დაიწყო, რომ თამაშის დიზაინერს — უილ რაითს თამაშში დიალოგი დასჭირდა, მაგრამ უნიკალურობის გამო, ნამდვილი ენის გამოყენება არ მოინდომა; თანაც, მსოფლიო ენებზე მთარგმნელების დაქირავებაც ძვირი დაჯდებოდა.

სიმების მწარმოებლების გუნდა შექმნა უნიკალური სიმლური ენა, რომელიც ფრაქტირებულ უკრაინულთან და ტაგალურთან (ფილიპინების ერთ-ერთი მთავარი ენა) ექსპერიმენტირების შედეგია. მეორე მსოფლიო ომის დროს გამოყენებული ნავაჰოს კოდით შთაგონებულმა უილ რაითმა - სიმების გამომგონებელმა, თავის გუნდს ნავაჰოსთან ექსპერიმენტირებაც შესთავაზა.

## რესურსები ინტერნეტში
*რამდენიმე სიმღერა სიმლურ ენაზე . The Sims 2-ის ოფიციალური საიტი . 
*სიმლური ენის ოფიციალური გაკვეთილები . The Sims-ის ოფიციალური საიტი  .

კატეგორია:გამოგონილი ენები
კატეგორია:The Sims
Dope Wars

**DopeWars** — ონლაინ-თამაში. მისი საწყისი იდეა მოდის ორიგინალური **Drug Wars**-იდან. არსებობს ამ თამაშის უამრავი სხვადასხვა ვერსია: ვინდოუსისთვის, ლინუქსისთვის, მაკ ოს X-ისთვის და მობილური ტელეფონებისთვისაც კი.

თუმცა ონლაინ-ვერსია საკმაოდ განსხვავებული თამაშია. თამაში იწყება ყოველი თვის 1 ან 15 რიცხვში და გრძელდება 1 თვის განმავლობაში - მომდევნო თვის შესაბამის რიცხვამდე. 1-ში იწყება **A** და **C** თამაშები, 15-ში - **B**. **A**, **B** და **C** არის Dope Wars ონლაინის 3 მეტნაკლებად განსხვავებული სახეობა.

## თამაშის მახასიათებლები 
თამაშის მიზანია მაქსიმალური ქონების დაგროვება სათამაშო პერიოდის ბოლოსთვის. იმის გამო, რომ ამ თამაშში ჩართულია ათასობით ადამიანი, A, B და C თამაშები დაყოფილია რამდენიმე ანალოგიურ ნაწილად. A და B თამაშებს აქვთ 12-12 ოთახი, C-ს - 2. ამჟამად A1-A4 და B1-B4 თამაშებში მოგებულებს — როგორც ცალკეულ მოთამაშეს, ასევე კარტელს' (იხ. ქვემოთ) — გადაეცემათ „ოქროს“, „ვერცხლის“ და „ბრინჯაოს“ მედლები და ასევე 50-50 ამერიკული დოლარი. დანარჩენი ოთახები (A5-A12, B5-B12, C1-C2), ასე ვთქვათ, არაოფიციალური თამაშებია, მედლების გარეშე, თუმცა ფულადი პრემია მათშიც მოქმედებს. 2007 წლის სექტემბრიდან თამაშის სერვერზე მოხდა მცირეოდენი ცვლილებები: უმნიშვნელოდ შეიცვალა თამაშის ზოგიერთი მონაცემი და წესი, შეიცვალა საიტის გარეგნული სახე და მისამართიც.

თამაში აგებულია როგორც პიროვნულობაზე, ასევე გუნდურ პრინციპზე. იქმნება 20-კაციანი ჯგუფები (კარტელები). კარტელს ჰყავს ერთი ან მეტი ბრიგადირი, რომელსაც ჩვეულებრივ მოთამაშესთან შედარებით მეტი საშუალება აქვს, მართოს კარტელი. გარდა თავისი წყალობით მოპოვებული ქონებისა, კარტელის წევრები იღებენ დამატებით მოგებას, კარტელ ბონუსს (cartel bonus). თუ კარტელი არასრულია, ე.ი. ვერ შეივსო 20 წევრამდე, მაშინ დამატებითი მოგებაც მცირეა და კარტელის წევრების საერთო ძალაც — თავდასხმისა თუ თავდაცვის დროს — კლებულობს.

არსებობს თამაშის რამდენიმე რადიკალურად განსხვავებული სტრატეგია, თითოეულს გააჩნია თავისი პლიუსები და მინუსები. დამწყები მოთამაშეებისთვის სასარგებლო იქნება, გაეცნონ ამ სტრატეგიებს და თამაშთან დაკავშირებულ უამრავ წვრილმანს DopeWars ონლაინის ფორუმზე.

თამაში აგებულია ზუსტ გათვლებზე და სტრატეგიის შემუშავებაზე, ამიტომ მოითხოვს მათემატიკაში საკმაო ცოდნას და დაგეგმარების უნარს.

## რესურსები ინტერნეტში 
* DopeWars-ის საიტი (ახალი) 
* DopeWars-ის საიტი (ძველი) 
* DopeWars-ის ფორუმი 

კატეგორია:1984 წლის ვიდეო თამაშები
კატეგორია:გამომთვლელი თამაშები
კატეგორია:Windows-ის თამაშები
კატეგორია:Android-ის თამაშები
კატეგორია:ვიდეო თამაშები ნარკოტიკებით უკანონო ვაჭრობის შესახებ
კატეგორია:Facebook-ის თამაშები
კატეგორია:Linux-ის თამაშები
კატეგორია:Mac OS-ის თამაშები
კატეგორია:Mac OS X-ის თამაშები
კატეგორია:ორგანიზებული დანაშაულებრივი ვიდეო თამაშები
კატეგორია:სტრატეგიული ვიდეო თამაშები
კატეგორია:სავაჭრო სიმულატორი
კატეგორია:ღია კოდის მქონე ვიდეო თამაშები
ევროპის ცენტრალური ბანკი

**ევროპის ცენტრალური ბანკი** () — ევროკავშირისა და ევროზონის ცენტრალური ბანკი. დაფუძნდა 1998 წლის 1 ივნისს. შტაბ-ბინა მდებარეობს გერმანიის ქალაქ მაინის ფრანკფურტში. მის შტატში შეყვანილია ევროკავშირის ყველა წევრი ქვეყნის წარმომადგენელი. ბანკი სრულიად დამოუკიდებელია ევროკავშირის ყველა დანარჩენ ორგანოსგან.

ბანკის მთავარი ფუნქციებია:
* ევროზონის სავალუტო პოლიტიკის შემუშავება და განხორციელება;
* ევროზონის ქვეყნების ოფიციალური გაცვლითი რეზერვების შენახვა და მართვა;
* ევრო ბანკნოტების ემისია;
* მთავარი საპროცენტო განაკვეთების დადგენა;

ეცბ ევროპის ფულად-საკრედიტო ინსტიტუტის (EMI) სამართალმემკვიდრეა, რომელიც წამყვან როლს თამაშობდა 1999 წელს ევროს შემოღების მომზადებაში.

## რესურსები ინტერნეტში
*ევროპის ცენტრალური ბანკი — ოფიციალური საიტი
*The origins and development of the European organisations: The European Central Bank, CVCE.eu website.
*European Central Bank: history, role and functions, ECB website.

კატეგორია:ევროპის კავშირი
კატეგორია:ცენტრალური ბანკები
კატეგორია:ევროკავშირის ინსტიტუტები
ევროპის ეკონომიკა

**ევროპის ეკონომიკა** 740 მილიონ ადამიანს მოიცავს 50 სხვადასხვა ქვეყანაში. სხვა კონტინენტთა მსგავსად, ევროპის ქვეყნების სიმდიდრე განსხვავდება, თუმცა მათ შორის ყველაზე ღარიბი მშპ-ისა და ცხოვრების სტანდარტების მიხედვით გაცილებით მაღლა დგას სხვა კონტინენტების ღარიბ ქვეყნებთან მიმართებაში.

განსხვავება სიმდიდრეში ევროპაში თვალსაჩინოა დასავლეთიდან აღმოსავლეთისკენ. დასავლეთ ევროპულ ქვეყნებს მაღალი მშპ და ცხოვრების სტანდარტები აქვთ, მაშინ როცა აღმოსავლეთ ევროპის მრავალი ქვეყანა ჯერაც სსრკ-ისა და ყოფილი იუგოსლავიის დაშლის შედეგად მიღებული ეკონომიკური კრახის ნანგრევებიდან გამოსვლას ცდილობს.

როგორც კონტინენტს, ევროპას მსოფლიოში უდიდესი ეკონომიკა აქვს. თვით ევროპაში უდიდესი ეროვნული ეკონომიკა კი გერმანიას აქვს, რომელიც ასევე გლობალურად ნომინალური მშპ-ით მესამე ადგილზეა და მეხუთე მსყიდველობითუნარიანობის პარიტეტის მიხედვით. მეორეა დიდი ბრიტანეთი, რომელიც მეხუთეა მსოფლიოში ნომინალური მშპ-ის დონით და მეექვს მუპ-ით. ევროპის კავშირი მსოფლიოს უდიდესი (სსფ-ისა და მსოფლიო ბანკის შეფასებით — 2005) და სიდიდით მეორეა (ცსს მსოფლიო ფაქტწიგნი — 2006), თუ მას ერთ ერთეულად მივიჩნევთ.

## რესურსები ინტერნეტში 
*

კატეგორია:ევროპის კავშირი
კატეგორია:მსოფლიოს ეკონომიკა